Document ID: 31986R1118

*****
ΚΑΝΟΝΙΣΜΟΣ (ΕΟΚ) αριθ. 1118/86 ΤΟΥ ΣΥΜΒΟΥΛΙΟΥ
της 17ης Απριλίου 1986
περί προσωρινής αναστολής του αυτόνομου δασμού του κοινού δασμολογίου σχετικά με τη 2-Μεθυλοπροπάνιο-2-ολη (τριτοταγής βουτυλική αλκοόλη) καθαρότητας 90 % κατά κατώτατο όριο και 96 % κατ' ανώτατο όριο, της διάκρισης ex 29.04 Α ΙΙΙ α) του κοινού δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
Εκτιμώντας:
ότι, για το εν λόγω προϊόν, η κοινοτική παραγωγή δεν ανταποκρίνεται στις ανάγκες των βιομηχανιών της Κοινότητας που το χρησιμοποιούν· ότι, κατά συνέπεια, είναι προς το συμφέρον της Κοινότητας η αναστολή του αυτόνομου δασμού του κοινού δασμολογίου για το προϊόν αυτό, στο επίπεδο του 2 %·
ότι, λαμβάνοντας υπόψη τις δυσκολίες που υπάρχουν για την αυστηρή εκτίμηση, στο εγγύς μέλλον, της εξελίξεως της οικονομικής καταστάσεως στο σχετικό τομέα, πρέπει να ληφθεί μόνο προσωρινά αυτό το μέτρο αναστολής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την ημερομηνία της ενάρξεως ισχύος του παρόντος κανονισμού και μέχρι τις 30 Ιουνίου 1986, ο αυτόνομος δασμός του κοινού δασμολογίου σχετικά με τη 2-Μεθυλο-προπανιο-2-ολη (τριτοταγής βουτυλική αλκοόλη), καθαρότητας 90 % κατά κατώτατο όριο και 96 % κατ' ανώτατο όριο, της διάκρισης ex 29.04 Α ΙΙΙ α) του κοινού δασμολογίου, αναστέλλεται στο επίπεδο του 2 %.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 17 Απριλίου 1986.

Labels: 3